มีเพศสัมพันธ์กะแฟนเสร็จ รู้สึกปวดท้อง เหมือนปวด ประจำเดือน หลังจากนั้น ประมาณ 4-5ชม.ก็มีเลือดไหลออกมา เยอะมาก สีแดงสด มีกลิ่นคาวมาก มันคือเลือดอะไร จะเป็นไรรึเปล่า และจะหายมั้ยย ต้องทำยังไง
สวัสดีค่ะ การมีเลือดออก หลังจากที่มีเพศสัมพันธ์ อาจเกิดจาก1.การมีเพศสัมพันธ์ที่รุนแรง อาจมีผลทำให้เยื่อบุช่องคลอดเกิดการฉีกขาดเล็กน้อยได้ แต่เลือดที่ออกมักมีปริมาณไม่มาก ไหลแบบซึมๆ และจะค่อยๆ หยุดไหลได้เองภายในไม่กี่วัน2. หากมีอาการขาดประจำเดือนมาก่อน เลือดที่ออก อาจเป็นภาวะแทรกซ้อนจากการตั้งครรภ์ได้ เช่น แท้งคุกคาม3. เป็นประจำเดือน หากอยู่ในช่วงวันที่ประจำเดือนควรจะมา และหลังจากนี้มานาน 2-7 วัน เลือดดังกล่วก็น่าจะเป็นประจำเดือนได้4. มีการติดเชื้อที่ช่องคลอด หรือในมดลูก แต่มักมีตกขาวที่ผิดปกติ ปวดท้องน้อย เจ็บเวลามีเพศสัมพันธ์ ปัสสาวะผิดปกติ ร่วมด้วย5. มีติ่งเนื้อที่ปากมดลูก6. มะเร็งปากมดลูก แต่มักมีอาการเลือดออกกะปริดกะปรอย ตกขาวมีเลือดปนร่วมด้วย7. เป็นผลจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นดังนั้น หากก่อนหน้านั้นได้มีเพศสัมพันธ์ และต่อมามีอาการขาดประจำเดือน ก็ควรตรวจหาการตั้งครรภ์ด้วยค่ะ แต่หากยังไม่ได้มีอาการขาดประจำเดือน และเลือดที่ออกอยู่ในช่วงวันที่ประจำเดือนควรจะมา เลือดดังกล่าวก็น่าจะเป็นประจำเดือนได้ดังนั้น หากไม่ได้เกิดจากการตั้งครรภ์ แนะนำให้สังเกตอาการไปก่อน หากเลือดที่ออกมีปริมาณมาก มานานกว่า 7 วัน หรือออกแบบกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุค่ะ